‘স্কুলগুরু’র সহ প্রতিষ্ঠাতা শান্তনু রুজের কাছে বিষটি নতুন কিছু ছিল না। গত ১৮ বছর ধরে উদ্যোক্তা শান্তুনু, তাঁর যাত্রা শুরু করেছিলেন ‘প্যারাডাইন’এর সঙ্গে, তার পরে ‘ব্রডলিন’, যারা বিভিন্ন কলেজ এবং শিক্ষা প্রতিষ্ঠানকে এন্টারপ্রাইজ রিসোর্স প্ল্যানিং সলিউশন (উদ্যোগের পরিকল্পনা) দিয়ে থাকে। শান্তনু তাঁর দুটি ভেঞ্চারই গোল্ডিন টেকনোসারভারের কাছে বিক্রি করে দেন। সেখানেই তাঁর আলাপ হয় স্কুলগুরুর আরও এক প্রতিষ্ঠাতা রবি রঙ্গনের সঙ্গে। রবিও ২০ বছর ধরে উদ্যোক্তা। তিনিও তাঁর সংস্থা কোমেট টেকনোলজি বিক্রি করেছেন গোল্ডিনের কাছে। শিক্ষাগত প্রযুক্তি এবং উদ্যোক্তা হওয়ার অভিজ্ঞতা-এই দুই প্রেক্ষাপটের ভিত শক্ত হওয়ায় ‘স্কুলগুরু’ আবির্ভাবেই হইচই ফেলে দেয়। আরও এক চূড়ান্ত পেশাদার এবং শান্তনুর ঘনিষ্ট বন্ধুও বটে, অনিল ভাটকে দলে যোগ দেওয়ার আমন্ত্রণ জানানো হয়। যদিও প্রথম এক দেড় বছর পুঁজির টানাটানি ছিল, ২০১৪ সালে ‘স্কুলগুরু’ এঞ্জেল ইনভেস্টমেন্ট থেকে ২০ লক্ষ টাকা তোলে।